Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel varoittaa Hamasia Egyptin ja Qatarin välityksellä: -
Jos turvallisuustilanne heikkenee, -
Israel käynnistää aggressiivisen sotilasoperaation Gazaa vastaan.
IDF:n pohjoisen komentokeskuksen komentaja: -
IDF:n on oltava alati korkeassa valmiudessa -
kyetäkseen vastaamaan pohjoisessa kasvaviin uhkiin.
IAEA:n johtokunnan on määrä kokoontua ensi viikolla.
Järjestön johtaja Grossi paheksuu -
Iranin haluttomuutta tehdä yhteistyötä IAEA:n kanssa ydinohjelma-asiassa.
Israel on varoittanut moneen otteeseen Gazaa: -
Jos Etelä-Israelin turvallisuustilanne heikkenee, -
Hamas kantaa täyden vastuun seurauksista.
TV7 kuuli turvallisuusviranomaiselta, -
että Israelin turvallisuuskabinetti on jo valmistellut -
turvallisuuslaitoksen suositusten pohjalta valmiussuunnitelmia.
Ne pitävät sisällään myös aggressiivisen sotilasoperaation, -
jolla lähetettäisiin selvä viesti Hizbollahille ja sen isännille Iranissa.
Israel antoi uhkauksensa erittäin herkän ajanjakson alla.
Edessä on useita juhlapyhiä, joista ensimmäinen on 15.9. vietettävä -
rosh hashana eli heprealaisen kalenterin mukainen uusivuosi.
Israelin turvallisuuslaitos jatkaa päättäväistä taistelua terroria vastaan.
IDF, turvallisuuspalvelu ISA ja rajapoliisin erikoisjoukot -
suorittivat laajoja terrorismin vastaisia toimia -
Länsirannan Juudeassa ja Samariassa.
Joukot pidättivät 18 terrorismista epäiltyä henkilöä.
Puolustusvoimista vahvistettiin, että pidätettyjen joukossa oli myös -
Islamilaisen jihadin korkea-arvoinen jäsen Said al-Nakhala.
Dheishehin pakolaisleirissä suoritetun operaation aikana -
militantit avasivat tulen ja heittivät räjähteitä ja palopommeja -
Israelin joukkoja kohti, -
jotka vastasivat tuleen ja käyttivät joukkojenhallintakeinoja.
Valitettavasti yksi rajapoliisi haavoittui lievästi.
Ensiavun jälkeen hänet kuljetettiin sairaalaan jatkohoitoon.
Terrori-iskut ovat viime aikoina kiihtyneet lähes päivittäisiksi.
Israelilaisministeri Amichai Chikli huomautti, että jokainen -
toteutunut terroriteko merkitsee istuvan hallituksen epäonnistumista.
Israel Hayom -lehden sponsoroimassa tapahtumassa -
ministeri Chikli alleviivasi kuitenkin,-
että nykyinen hallitus on vastannut määrätietoisesti terrorismiin -
kehittämällä Israelin läsnäoloa Juudeassa ja Samariassa.
Jokainen toteutunut terrori-isku merkitsee epäonnistumista.
Kukaan ei voi välttyä kantamasta vastuuta näistä epäonnistumisista.
Nykytilanne on sietämätön.
Asutussektori on se osa-alue, jolla nykyhallituksella -
on suhteellinen etumatka edeltävään hallitukseen nähden.
Olemme vastanneet iskuihin tehokkaasti -
kehittämällä asutuksia, infrastruktuuria ja maanteitä näillä alueilla.
Chikli korosti, -
että suurin haaste Juudeassa, Samariassa ja Jordaninlaaksossa -
on alueille saapuva mittava asevirta.
Aseiden salakuljetuksen takana ovat ilmeisesti -
jordanialaiset rikollisjärjestöt, jotka toimivat -
Iranin ja sen libanonilaisen kätyrin, Hizbollahin, ohjeistamina.
Jordanian raja on ongelmallinen.
Jordaniasta saapuu valtavia määriä aseita: -
räjähteitä, kiväärejä, pistooleja ja muita ampumatarvikkeita.
Näissä salakuljetustoimissa ovat mukana Iran ja Hizbollah.
Se, ettei Jordanian rajalla ole -
samantapaista estettä kuin Egyptin rajalla, on haaste.
Nyt näille alueille virtaa aseita, -
joten kuka tahansa ja varsinkin terroristit -
voivat hyvin helposti hankkia laittomia aseita.
Tuskin voimme välttyä aggressiivisemmilta operaatioilta, -
jos tilanteeseen halutaan saada aikaan muutos.
IDF:n pohjoinen komentokeskus järjesti erityisen seremonian, -
nyt kun verisestä jom kippur -sodasta tulee kuluneeksi 50 vuotta.
Tilaisuudessa oli läsnä sodassa orvoiksi ja leskiksi jääneitä -
sekä sotaveteraaneja. Sodassa kuoli lähes 2 800 sotilasta.
Pohjoisen komentokeskuksen komentaja, kenraalimajuri Uri Gordin -
korosti puheessaan sitä uhrautumis- henkeä, jota sotilaat osoittivat -
puolustaessaan maataan äärimmäisen urheasti.
Kenraali Gordin puhui myös siitä, -
miten sota yllätti Israelin johdon täysin.
Hän alleviivasi valppaana pysymisen tärkeyttä, -
kun uhat Israelin pohjoissektorilla kasvavat.
Pohjoissektorilla on monia haasteita, -
jotka muuttuvat jatkuvasti nopeassa tahdissa. On Hizbollah, -
joka aseistautuu täsmäaseilla ja uhkaa meitä rajamme kupeessa.
On Iran, joka kiristää otettaan -
ja pyrkii kaikin tavoin horjuttamaan turvallisuuttamme.
Myös sisäpoliittiset keskustelut syventävät juopia -
ja hajottavat yhteiskuntaamme sisältä päin.
Tämä on se todellisuus, jossa meidän on jatkettava vartiointia yötä päivää:
suojeltava rajojamme -
ja toteutettava uskaliaita operaatioita syvällä vihollislinjojen takana.
Ennen kaikkea meidän on pysyttävä yhtenäisinä, -
jotta käskyn käydessä -
pystymme nousemaan kaikkien kiistojen yläpuolelle -
ja puolustamaan yhtenäisesti maatamme ja kansaamme.
Meidän on tehtävä kaikkemme varmistaaksemme, -
että IDF ja eritoten pohjoinen komentokeskus -
ovat aina valmiit sotaan, nyt enemmän kuin koskaan.
Israel joutuu varautumaan pohjois- rintamallaan kaikkiin skenaarioihin, -
koska Iran kätyreineen pyrkii jatkuvasti vahvistamaan asemiaan -
mm. Syyriassa ja Libanonissa. Samaan aikaan Iran on jatkanut -
uraanin rikastamista 60 prosentin väkevyyteen, -
mikä on lähellä ydinaseeseen vaadittavaa vahvuutta.
TV7:n hankkiman IAEA:n raportin mukaan -
Iran ei salli IAEA:n vieläkään jatkaa tutkimuksia, jotka koskevat -
salassa pidetyistä iranilaiskohteista löydettyjä uraanihiukkasia.
Tämä merkitsee sitä, että Iran rikkoo ydinsulkusopimuksen ehtoja.
Raportin mukaan IAEA-johtaja Rafael Mariano Grossi valittaa sitä, -
ettei tämänkertaisella raportointijaksolla ole edistytty -
jäljellä olevien suojalauseke- kysymysten ratkaisemisessa, -
eikä Iranin ja IAEA:n sopimia toimia ole edelleenkään pantu täytäntöön.
Iran ei myöskään ole suostunut IAEA:n vaatimukseen -
asentaa laitoksiin uusia kameroita. Niiden avulla järjestö pystyisi -
varmistamaan uskottavammin, että Iranin ydinohjelma on tarkoitettu -
pelkästään siviilitarpeisiin, kuten maa itse väittää.
USA:n ulkoministeriön tiedottajaa -
pyydettiin kommentoimaan IAEA:n raporttia.
"Iranin 60-prosenttiseksi väkevöimän uraanin tuotannolla -
ei ole uskottavaa rauhanomaista tarkoitusta", hän sanoi.
Olemme nähneet raportit -
60-prosenttiseksi rikastetun uraanin kertymistahdista.
Mutta emme kommentoi IAEA:n raporttia, jota ei ole vielä julkaistu.
Kuten olemme aiemminkin selvästi todenneet, -
Iranin 60-prosenttiseksi väkevöimän uraanin tuotannolla -
ei ole uskottavaa rauhanomaista tarkoitusta.
Mikään muu maa ei käytä 60-prosenttiseksi rikastettua uraania -
Iranin väittämiin tarkoituksiin.
Muuta kerrottavaa minulla ei ole Iranin hallinnon kanssa käydyistä -
ydinohjelmaa koskevista keskusteluista.
Patelilta kysyttiin myös viidestä amerikkalaispanttivangista, -
jotka Iran lupasi päästää vapaaksi sitä vastaan, että USA vapauttaa -
noin 6 miljardin dollarin edestä Iranin jäädytettyjä varoja.
Prosessi jatkuu yhä.
Kotiarestiin siirtäminen on tietysti myönteinen askel, mutta työ jatkuu.
Emme lepää, ennen kuin henkilöt ovat palanneet perheidensä luo USA:han.
Samaan aikaan kun USA yrittää vapauttaa viisi kansalaistaan Iranista,-
myös Ruotsi ja EU tekevät yhteistyötä, -
jotta Iranissa viimeiset 500 päivää pidätettynä ollut -
EU:n palveluksessa työskennellyt Ruotsin kansalainen pääsisi vapaaksi.
Euroopan unioni arvosteli ankarasti Johan Floderuksen laitonta pidätystä.
Samalla EU piti tiukasti kiinni kannastaan, -
että päävastuun vangitun ruotsalaisen vapauttamisesta kantaa Ruotsi.
- Katsooko komissio, -
että sillä on velvollisuus huolehtia tästä Ruotsin kansalaisesta, -
joka on EU-virkamies ja matkusti Iraniin EU-asioissa?
Vai katsooko komissio, että on -
yksinomaan Ruotsin viranomaisten velvollisuus auttaa tätä henkilöä?
Toistan vielä sen, mitä sanoimme aluksi: Olemme tietoisia -
iranilaisessa vankilassa olevan Ruotsin kansalaisen tilanteesta.
Olemme tiiviissä yhteydessä Ruotsiin, -
jolla on päävastuu antaa konsuliapua kansalaisilleen kaikkialla maailmassa.
Tässä tapauksessa siis iranilaisessa vankilassa.
Kun kritiikki EU:n välinpitämättömyyttä kohtaan kasvoi, EU:n ulkoasioiden -
ja turvallisuuspolitiikan korkea edustaja Josep Borrell vakuutti, -
että ponnistelut Floderuksen vapauttamiseksi jatkuvat.
Kiitos seurasta!
Haluan korostaa, että TV7 Israel toimii lahjoitusten varassa.
Jos tuotantomme on siunannut sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljien ja siskojen puolesta -
sekä rauhaa Jerusalemille ja pelastusta Israelille.
Olen Jonathan Hessen.
Siunattua illanjatkoa! Nähdään huomenna, jos Luoja suo.
Suomennos: TV7